**Verdiåret 2024 i Bjørgvin**

**Aktuelle verdier fra gammel tid**

I 2024 feirer og markerer vi to hendelser som i høy grad har vært med på å endre landet vårt: 1000-årsjubileet for innføringen av Kristenretten på Moster og 750-årsjubileet for Magnus Lagabøtes landslov fra 1274. I Bjørgvin bispedømme har dette året fått navnet «Verdiåret 2024», året hvor vi markerer at de kristne verdiene har vært med på å gjøre landet vårt til et godt land å leve i.

I kirkene i Bjørgvin vil verdiåret bli markert på pinsedag, 19. mai. (Skriv evt. inn relevante lokale opplysninger om markering på gudstjeneste hos dere - Biskopen vil sende ut forslag til hvordan man kan markere dette i gudstjenesten.)

**Kristenretten 1024**

Under mottoet "Feire fortid - forme framtid" blir det markert at det er 1000 år siden Olav den Hellige innførte kristenretten på Moster. Nasjonalt jubileum med særlig fokus på barn og unge. Hovedmarkering for alle på Moster 29. mai - 2. juni 2024.

**Magnus Lagabøtes landslov 1274**

I 1274 samlet Magnus VI «Lagabøte» for første gang hele landet under en lov. Biskopen inviterer selv til seks temakvelder i Bergen domkirke dette året.

**Guds fire døtre**

Begrepet "Guds fire døtre" eller "De guddommelige søstrene" er sentralt i Magnus Lagabøtes landslov. Det handler om fire dyder som ved hver domsavsigelse der loven var uklar, skulle bli hørt for at en dom kan sies å være opplyst så den er rettferdig: Miskunn, rettferdighet, sanning og fred. Bildet av de fire søstrene er hentet fra Salme 85 i Bibelen.

(Om det er plass, ta med dette avsnittet:)

Miskunn skal passe på så ikke ondskap eller hat kommer i dommen; sannhet må bli hørt så ikke løgn skal få avgjøre om noen blir dømt, rettferd skal påse at urett ikke gjør skade på dommen, og fred skal påse at ikke for harde dommer blir felt i vrede.

**TV-serie om hendelsen som forandret Norge**

«Hendelsen som forandret Norge» er tittelen på en ny, underholdende og opplysende mini-serie med Farmen-presten, Thor Haavik, som programleder. I tre episoder følger vi ham fra vikingtiden til vår tid for å se på konsekvensene av at landet fikk en ny rettsordning – «kristenretten» på Moster for 1000 år siden. Det er laget undervisningsmateriell for ulike aldersgrupper tilknyttet denne serien.

**Verdiseilas med verdisamtaler**

Verdiseilas 2024 er en pilegrimsferd i flere etapper langs Kystpilegrimsleia fra Sokndal/Egersund til Nidaros. Ungdom deltar i verdisamtaler inspirert av Guds fire døtre og begreper som makt, likeverd og demokrati.

Etapper: (Om dere har plass)

* Fra Moster til Bergen og åpning Magnus Lagabøte-utstilling 21. mai
* Fra Sokndal/Egersund til jubileumhelgen Moster 2024 den 1. juni
* Fra Bergen til Gulatinget og videre til Kinn/Selja til feiring av Seljumannamesse 1000 år 6.- 8 juli,
* Fra Selja til Smøla og videre til Nidaros 27. juli - Nasjonaljubileet Norge 1000 år og Olavsfest

 Les mer om verdiåret 2024 på bispdømet sin nettside <http://kyrkja.no/bjorgvin/2024>

**Foto som kan lastes ned fra** [**nettsiden til Verdiåret**](https://www.kyrkja.no/nn-NO/bispedommer/bjorgvin-bispedome/tema/verdi%C3%A5ret%202024/ressursar%20til%20kyrkjer%20og%20lokalsamfunn/artiklar%20og%20foto%20til%20kyrkjeblad/)

Kristenretten slo fast at «Gud er alles venn». Fra TV-serien «Hendelsen som forandret Norge» ved Thor Haavik. Foto: TV Inter

Verdiseilasen vil ta med seg verdibrev fra unge langs Vestlandskysten. Foto: Vestland fylkeskommune

Guds fire døtre, slik de er fremstilt av Anne Hesvik. Foto: Bo Mathys

Moster gamle kyrkje. Tusenårsjubileet for kristenretten på Moster blir markert både på Moster og i kirkene i bispedømmet. Foto: Moster amfi/Abstract media